Na osnovu člana 7. stav 1. tačke b. i f. i člana 70. Zakona o Centralnoj banci Bosne i Hercegovine (“Službeni glasnik BiH“, br. 1/97, 29/02, 8/03, 13/03, 14/03, 9/05, 76/06 i 32/07), Upravno vijeće Centralne banke Bosne i Hercegovine, na 13. sjednici održanoj 25. septembra 2024. godine, donosi

ODLUKU

o izmjenama Odluke o utvrđivanju tarife naknada za usluge koje vrši Centralna banka Bosne i Hercegovine

Član 1.

(1) U Odluci o utvrđivanju tarife naknada za usluge koje vrši Centralna banka Bosne i Hercegovine (“Službeni glasnik BiH“, br. 10/21, 53/22, 81/22 i 61/23), u Tarifi naknada koja čini sastavni dio Odluke, u Tarifnom broju 1. – Poslovi s deponentima, tarifni stav usluge 1.1.2.3. mijenja se i glasi:

|  |  |  |  |
| --- | --- | --- | --- |
| 1.1.2.3. | Korištenje elektronskog bankarstva | 2,00 KM | po transakciji |

(2) U Tekstualnom dijelu ispod tabele, pod nazivom “Naplata naknade za Tarifni broj 1., u stavu (1) tački e) iza riječi ˮNaknada iz tarifnog stava 1.1.2.3.ˮ riječ ˮneˮ, briše se.

Član 2.

Tarifni broj 3. – Platni sistemi, mijenja se i glasi:

**ˮTarifni broj 3. – Platni sistemi**

|  |  |  |  |
| --- | --- | --- | --- |
| **Tarifni stav usluge** | **Vrsta usluge** | **Visina (iznos) naknade** | **Napomena: način obračuna, osnovica i drugo** |
| 3.1. | Pretplata za učešće u platnim sistemima Centralne banke | 1.000,00 KM | mjesečno |
| 3.2. | Obavljanje platnih transakcija za učesnike u žirokliring sistemu | 0,26 KM | po transakciji |
| 3.3. | Obavljanje platnih transakcija za učesnike u BPRV | 2,05 KM | po transakciji |
| 3.3.1. | za kartičarske procesne centre | 5,00 KM | po pojedinačnom poravnanju |
| 3.4. | Obavljanje platnih transakcija kod kliringa međunarodnih plaćanja | 1,20 KM | po transakciji |

**Naplata naknade za Tarifni broj 3.**

Naplata naknade iz tarifnog stava 3.1., 3.2., 3.3. i 3.4. se vrši na sljedeći način:

1. Naplata naknade se vrši na mjesečnom nivou, s datumom valute desetog radnog dana tekućeg mjeseca ili prvog narednog radnog dana, ukoliko je deseti dan u mjesecu, neradni dan. Naknada se naplaćuje u KM.
2. Centralna banka naknadu naplaćuje zaduženjem računa rezervi banke u korist računa Centralnog ureda Centralne banke.ˮ

Član 3.

(Stupanje na snagu i početak primjene)

(1) Ova odluka stupa na snagu osmog dana od dana objavljivanja u “Službenom glasniku BiH“, a primjenjivaće se od 1. novembra 2024. godine.

(2) Ova odluka će se objaviti i u “Službenim novinama Federacije BiH“, “Službenom glasniku Republike Srpske“ i “Službenom glasniku Brčko distrikta BiH“.

**Predsjedavajuća**

**Upravnog vijeća Centralne banke**

Broj: UV-122-02-1-1667-4/24 **Bosne i Hercegovine**

Sarajevo, 25.09.2024. godine

**GUVERNERKA**

**dr. Jasmina Selimović**